Scottish blend, Golden nineties, Audacious 2000, Animazing Brits , Chips Cocotte, kemend a anoiou whisky, sigar, choariellou hudur zoken emit-hu ? Ya kredabl ! Pas avad pa reer e mod-se euz programmou ar festival 2011, anoiou a zigor hentou an ijin hag ar faltazi evid ar mareadou a dud a annezo ar chouartz da dañva pe adtañva tammou droll diroll euz buhezigou or hendirvi chomet en tu all dar mor. Tud a wirionez gwiroh eged gwirion a vo leugniet ar skrammou ganto, braz an ton euz bro Skoz gand Peter Mullan anez reou all o tiwana. Gand I love Lucy e vo gwelet penaoz e teu a-benn Colin Kennedy den em zifretal gand pennou drastet gand an dramm, setu avad eun danvez e-neus greet berz meur a wech en Alba abaoe Trainspotting. Eun dudi a-zoare a vo gand Nowhere boy, eur film hir nevez savet, ennañ kaoz euz John Lennon dan oad a grennard pa oa o vreskennad gand e hitar hag e famill hanter zismantret. War chouk Aaron Johnson eo bet skoet eur beh pounner pa vo ano da lakad beva « ar choariman »* endro a-ziwar ar bloavez 1956 e Liverpool.